Epagomeno

Epagomenoa, Egipto Zaharrean, bost eguni emandako izen greziarra zen: 360 eguneko zikloari gehituta, 365 eguneko eguzki urtea osatzeko.

Herodotok honako hau idatzi zuen:

Egutegi zibilaren asmakuntza, K. a. III. milurtekoaren hasieran agertzen da, eta haren erabileraren zantzuak daude Egiptoko IV. dinastiako faraoia izan zen Shepseskafen garaian. Egiptoar urte zibila 365 egunez osatuta zegoen, 120 eguneko hiru urtarotan banatuak, banandutako hilabete bat osatzen ez zuten beste erantsitako bost egunekin batera. Antzinako egiptoarrek heru renpet esaten zieten "urtearen gainetik daudenak", mesut necheru "jainkoen jaiotzarena" izenaz ere ezagutzen ziren, bost egiptoar jainkoren jaiotza ospatzen baitzen: Osiris, Horus, Seth, Isis eta Neftis (bostak Nut jainkosaren seme-alabak ziren: egun horiei esker ama izan zen, urteko gainerakoetan Rak debekatua baitzion). Ondoren, koptikoan, piabot nkoyxi "hilabete txikia" esan zitzaien.

Haiei buruzko lehen zantzua Mizerino faraoiaren garaiko Nekankh funtzionarioaren hilobitik dator. Piramideetako Testuetan ere aipatzen dira.

Hona urtaroon izenak:

 Uholdea: akhet
 Ereintza edo irteera: peret
 Uzta edo lehortea: shemu

 Mitologia 
Dyehutyk (Thot grezieraz) sortu zituen bost egun epagomenoak, Ilargiaren jainko Khonsuren argitasunetik kenduz. 

 Ikus, gainera 
 Egiptoar egutegia

 Kanpo estekak 

Kategoria:Egutegia
Kategoria:Antzinako Egipto